Di tesleḍt-agi n wugulen, nufa-d belli aṭas n yinelmaden i yesɛan ugulen deg wayen yaɛnan ilugan n tira n tmaziɣt , ɣef wakken i nwala igulen-agi d ugulen id-yettɛawaden di yal aswir mgal kra n yinelmaden, aya dayen id-sbegnent tewriqin n usenfali-nsen n tira ,ahat ugulen agi sebba-nsen ur ceffun ara i temsirin-nsen ama dayen yeɛnan tajeṛṛumt , tirawalt , taseftit , d wayen-nniḍen yaɛnan ilugan n tira sumata , gar wugulen-agi nufa-d ugul n usigez ur teseqdacen ara anda iwata ,ugul n teɣri tilemt « e » ur semgiriden ara gar-s akked aɣra « a » ,tin ɣures addad amaruz ur ttqadaren ara timitar-ines , ugul n tussda deg wayed xeddmen deg-s aṭas n tuccḍiwin ur semgiriden ara ger tussda n tnumi d tin n tjeṛṛumt , ugul n temsartit ttatun srid akken idsenṭaqen ur xeddmen ara amgired gar ususru d wamek ilaq ad yaleɣ ,d ugul n tezdit id-d-nufa yuget ur tettarran ara deg wemekkan-is aya icud ɣer tseftit n umyag , d wugulen-nniḍen id nmugger di tesleḍt-nteɣ i isenfaliyen n tira n yinelmaden n wuswir alemmas .